'สมหมาย'ตั้งบอร์ดลุยรถเมล์-รถไฟฟรี
"สมหมาย" ทิ้งทวนตั้งบอร์ดลุยโครงการรถเมล์-รถไฟฟรีถาวร มั่นใจได้ข้อสรุปก่อน ต.ค. 2558
20 ส.ค. 2558

"สมหมาย" ทิ้งทวนตั้งบอร์ดลุยโครงการรถเมล์-รถไฟฟรีถาวร มั่นใจได้ข้อสรุปก่อน ต.ค. 2558
นายสมหมาย ภาษี รมว. คลัง เปิดเผยภายหลังเป็นประธานการประชุมคณะกรรมการขับเคลื่อนมาตรการกระตุ้นเศรษฐกิจ ว่า มีการตั้งคณะกรรมการขึ้นมาดูแลมาตรการลดภาระค่าครองชีพของประชาชนด้านการเดินทาง (โครงการรถเมล์-รถไฟฟรี) ให้เหมาะสมมากยิ่งขึ้น โดยต้องเป็นความช่วยเหลือที่ชัดเจนและตรงกลุ่มเป้าหมายมากที่สุด เพื่อบรรเทาภาระค่าครองชีพของประชาชนและช่วยประหยัดภาระงบประมาณได้ถึงเดือนละ 200 ล้านบาท
ทั้งนี้ โครงการรถเมล์-รถไฟฟรีควรเป็นมาตรการถาวร เพราะเป็นโครงการที่มีประโยชน์ จึงไม่ควรมีการต่ออายุเป็นช่วงๆ เหมือนที่ผ่านมา และเชื่อว่ารัฐบาลไหนเข้ามาก็ต้องดำเนินโครงการนี้ต่ออย่างแน่นอน ดังนั้นคณะกรรมการชุดที่ตั้งขึ้นจึงต้องพิจารณามาตรการนี้ให้เป็นมาตรการถาวรอย่างรอบคอบ ซึ่งมั่นใจว่าจะได้ข้อสรุปก่อนวันที่ 31 ต.ค.แน่นอน